BG
L 229/38
Официален вестник на Европейския съюз
18.9.2023 г.
ж) предоставя консултации и препоръки относно последователното прилагане на настоящия регламент, като улеснява сътрудничеството между държавите членки и обмена на информация по въпроси, свързани с настоящия регламент. 3.
Европейският съвет по полупроводниците предоставя консултации на Комисията по въпроси, засягащи международното сътрудничество в областта на полупроводниците.
За тази цел той може да вземе предвид становищата на заинтересованите страни, включително становищата на Алианса за процесори и полупроводникови технологии.
Европейският съвет по полупроводниците периодично провежда следните обсъждания и информира Комисията за резултатите от тези обсъждания относно: а) начините за засилване на сътрудничеството по глобалната верига за създаване на стойност в областта на полупроводниците между Съюза и трети държави, като се вземат предвид съществуващите международни споразумения за сътрудничество с трети държави; б) евентуалното приоритизиране на някои трети държави за целите на засиленото международно сътрудничество в областта на полупроводниците, като се има предвид: i)
взаимното допълване и взаимозависимостите по веригата за доставки на полупроводници;
ii) въздействието на търговски политики, мита, ограничения върху износа, търговски бариери върху доставките на полупроводници, както и въздействието на прекратявания на производството, преместване на дейността или поглъщания на ключови участници на пазара на Съюза от субекти, установени в трети държави, въз основа на публично достъпна информация; iii) потенциалният принос за сигурността на доставките, като се отчита капацитетът им за производство на полупроводници, междинни продукти и суровини, необходими за производството на полупроводници или междинни продукти; iv) съществуващите споразумения за сътрудничество между съответната трета държава и Съюза.
Настоящият параграф не засяга прерогативите на Европейския парламент и на Съвета съгласно Договорите. 4.
Европейският съвет по полупроводниците осигурява координация, сътрудничество и обмен на информация, когато е целесъобразно, със съответните структури за реакция при кризи и готовност за действие при кризи, създадени съгласно правото на Съюза.
Член 29 Структура на Европейския съвет по полупроводниците 1.
Европейският съвет по полупроводниците е съставен от представители от всички държави членки.
Представител на Комисията е председател на Европейския съвет по полупроводниците. 2.
Всяка държава членка назначава представител на високо равнище в Европейския съвет по полупроводниците.
Когато е уместно по отношение на функцията и експертния опит, дадена държава членка може да има повече от един представител във връзка с различни задачи на Европейския съвет по полупроводниците.
Всеки член на Европейския съвет по полупроводниците има заместник.
Само държавите членки имат право на глас.
Всяка държава членка има само един глас, независимо от броя на представителите, които има. 3.
По предложение на председателя и с негово съгласие на първото си заседание Европейският съвет по полупроводниците приема своя процедурен правилник.
4.
Председателят може да създава постоянни или временни подгрупи за целите на разглеждането на конкретни въпроси.
Когато е целесъобразно, председателят кани представителни организации на веригата за създаване на стойност в областта на полупроводниците, Алианса за процесори и полупроводникови технологии, синдикати и ползватели на полупроводници на равнището на Съюза, за да дадат принос към тези подгрупи в качеството на наблюдатели.
Създава се подгрупа, включваща организации на Съюза в областта на научните изследвания и технологиите, която да проучи специални аспекти на стратегическите технологични насоки и да докладва за това пред Европейския съвет по полупроводниците.